## Naputak za subvencioniranje stranog organiziranog turističkog prometa u 1998.

### NN 6/1998 (21.1.1998.), Naputak za subvencioniranje stranog organiziranog turističkog prometa u 1998.

# **MINISTARSTVO TURIZMA**

Na temelju članka 18. stavak 3. i članka 39. stavak 1. toč-ka
1. Zakona o sustavu državne uprave  ("Narodne novine", br. 75/93) u provođenju
Zakona o izvršavanju Državnog proračuna Republike Hrvatske za 1998. godinu,
ministar turizma donosi

## **NAPUTAK**

### **ZA SUBVENCIONIRANJE STRANOG ORGANIZIRANOG TURISTIČKOG PROMETA U 1998.**

I. OPĆI UVJETI

U cilju poticanja stranog turističkog prometa touroperatori, putničke
i turističke agencije (u daljem tekstu: Organizator) mogu ostvariti subvenciju
dijela troškova za ostvareni organizirani turistički zračni, cestovni i
pomorski prijevoz u 1998. godini.

*Subvenciju mogu ostvariti Organizatori paket aranžmana za strane
građane (u daljem tekstu: Program) koji uključuju:*

- boravak u Hrvatskoj s najmanje 3 polupansiona u hotelskim i dr. smještajnim
objektima, u razdoblju od 1. siječnja do 31. svibnja i od 1. listopada
do 31. prosinca 1998.,

- boravak u Hrvatskoj s najmanje 4 polupansiona u hotelima i dr. smještajnim
objektima u razdoblju od 1. lipnja do 4. srpnja i od 26. kolovoza do 30.
rujna 1998.,

- boravak s najmanje 7 polupansiona u hotelskim i dr. smještajnim objektima
na području Dubrovačko-neretvanske županije u razdoblju od 5. srpnja do
25. kolovoza 1998. godine,

- organizirani grupni prijevoz posebno zakupljenim autobusima, zrakoplovima
ili plovilima od mjesta polaska grupe do mjesta korištenja usluge u hotelskom
i dr. smještaju, te povratak grupe na istoj relaciji (izleti nisu uključeni),

- organizirani grupni prijevoz na redovnim zračnim, brodskim i trajektnim
linijama u dolasku i povratku grupe (najmanje 10 osoba u grupi).

Ako se turisti jedne organizirane grupe u dolasku i povratku prevoze
istim prijevoznim sredstvom na više usputnih destinacija, subvencija se
priznaje za krajnju destinaciju.

Ako više Organizatora putovanja koristi isto prijevozno sredstvo zakupljeno
na cijelo, zahtjev za subvenciju ima pravo podnijeti onaj Organizator koji
je zakupoprimac, s time da podnosi cjelokupnu dokumentaciju od svih organizatora.
Iznimno zahtjev za subvenciju može podnijeti svaki Organizator zasebno
uz pismenu suglasnost Organizatora koji je zakupio prijevozno sredstvo
na cijelo.

*Zahtjev za subvenciju podnosi se uz slijedeću dokumentaciju:*

- kopiju ugovora o zakupu hotelskih i dr. kapaciteta s uslugom polupansiona,
s hotelom ili domaćom putničkom agencijom (uz prvi zahtjev),

- ovjerenu listu putnika i potvrdu o izvršenom plaćanju pravnoj osobi
(hotelu ili domaćoj putničkoj agenciji) za korištene usluge, na obrascu
SU-4 koji je sastavni dio ovog Naputka,

- kopiju vouchera za svakog putnika ili grupni voucher.

Dodatno za autobusni prijevoz potrebno je dostaviti:

- obrazac zahtjeva SU-1, koji je sastavni dio ovog Naputka,

- kopiju putnog naloga za posebnu vožnju autobusom ili račun prijevoznika
iz kojeg su vidljivi podaci o: polaznom mjestu i odredištu grupe, broju
sjedala u autobusu, datumu izvršene vožnje i ostvarenom broju kilometara,

- račun za plaćenu cestarinu, mostarinu, tunelarinu i trajekt.

Dodatno za pomorski prijevoz potrebno je dostaviti:

- obrazac zahtjeva SU-3, koji je sastavni dio ovog Naputka,

- kopiju ugovora o zakupu plovila iz kojeg su vidljivi podaci o: polaznom
mjestu i odredištu plovila, broju nautičkih milja od mjesta polaska do
odredišta plovila, broju sjedala zakupljenog plovila, planirani broj vožnji
za svaku liniju i prosječnoj potrošnji goriva za zakupljenu relaciju (uz
prvi zahtjev),

- kopiju računa prijevoznika, u slučaju obračuna subvencije u visini
25%.

Dodatno za zračni prijevoz potrebno je dostaviti:

- obrazac zahtjeva SU-2, koji je sastavni dio ovog Naputka,

- kopiju ugovora sa zračnim prijevoznikom iz kojega su vidljivi podaci
o: broju sjedala u zrakoplovu, polazna i odredišna zračna luka, broj planiranih
vožnji (uz prvi zahtjev).

Cijeneći kretanja i stvarne prilike na pojedinim emitivnim tržištima,
Ministarstvo turizma može, sukladno općem interesu turizma utvrđivati i
druge uvjete subvencioniranja na osnovi posebnih programa i pojedinačnih
zahtjeva organizatora.

Subvencija se obračunava u kunama. Ministarstvo turizma po odbitku bankarskih
troškova kunski iznos subvencija isplaćuje Organizatoru na račun u inozemstvo
u nacionalnoj valuti zemlje u kojoj Organizator putovanja ima sjedište,
odnosno po nalogu Organizatora.

II. OBUHVAT SUBVENCIONIRANIH PODRUČJA
I RAZDOBLJE SUBVENCIONIRANJA

Subvencija se primjenjuje na području cijele Hrvatske za sve Programe
navedene u Općim uvjetima i realizirane polaske u razdoblju od 1. siječnja
do 4. srpnja i od 26. kolovoza do 31. prosinca 1998.

Iznimno za Dubrovačko-neretvansku županiju subvencija se primjenjuje
i u razdoblju od 5. srpnja do 25. kolovoza 1998. godine.

III. AUTOBUSNI PRIJEVOZ

Subvencija se može ostvariti samo za posebno zakupljeni autobus.

1. Visina subvencije iznosi:

*a) Za Istarsku i Primorsko-goransku županiju (obuhvaća područje od
Umaga do Senja, te otoke Cres, Krk, Mali Lošinj, Rab)*

- za polaske u razdoblju od 1. siječnja do 4. srpnja i od 26. kolovoza
do 31. prosinca 1998. godine

```
- za autobus od 25-39 sjedala                    1,50 kn po km

- za autobus od 40-60 sjedala                    2,00 kn po km

- za autobus s više od 60 sjedala                3,00 kn po km

```

*b) Za Ličko-senjsku, Zadarsku, Šibensko-kninsku i Splitsko-dalmatinsku
županiju (obuhvaća područje od Senja do Ploča, te otoke Pag, Ugljan, Dugi
otok, Murter, Šolta, Brač, Hvar, Vis):*

- za polaske u razdoblju od 1. siječnja do 4. srpnja i od 26. kolovoza
do 31. prosinca 1998. godine

```
- za autobus od 25-39 sjedala                    1,80 kn po km

- za autobus od 40-60 sjedala                    2,50 kn po km

- za autobus s više od 60 sjedala                3,70 kn po km

```

*c) Za Dubrovačko-neretvansku županiju (obuhvaća područje od Ploča
do južne hrvatske granice, poluotok Pelješac, otoke Korčula, Mljet i Lastovo)
i za sve ostale županije izuzev navedenih pod prethodnim točkama a) i b):*

Za polaske u razdoblju:

od 1. siječnja do 4. srpnja i od 26. kolovoza do 31. prosinca 1998.
godine

```
- za autobus od 25-39                            2,20 kn po km

- za autobus od 40-60 sjedala                    3,00 kn po km

- za autobus s više od 60 sjedala                4,40 kn po km

od 5. srpnja do 25. kolovoza 1998. godine

- za autobus od 25-39 sjedala                    1,50 kn po km

- za autobus od 40-60 sjedala                    2,00 kn po km

- za autobus s više od 60 sjedala                3,00 kn po km

```

Ovom subvencijom obuhvaćena su i kružna putovanja autobusom s najmanje
3 polupansiona u kontinentalnom dijelu Hrvatske.

Subvencija se ostvaruje u cijelosti ako je popunjenost autobusa:

- najmanje 70% u razdoblju od 1. siječnja do 31. svibnja i od 1. listopada
do 31. prosinca 1998.,

- najmanje 80% u razdoblju od 1. lipnja do 4. srpnja i od 26. kolovoza
do 30. rujna 1998.,

- najmanje 85% u razdoblju od 5. do 25. kolovoza 1998. (Dubrovačko-neretvanska
županija i kontinentalne županije).

U slučaju da je popunjenost autobusa manja od propisane, ukupan iznos
subvencije umanjuje se onoliko posto koliko je popunjenost manja od tražene.

2. Za Programe s autobusnim prijevozom, osim subvencije po kilometru
ostvarene vožnje u razdoblju subvencioniranja Organizatoru se u cijelosti
priznaju i troškovi cestarina, mostarina, tunelarina, te troškovi prijevoza
autobusa na redovnim lokalnim trajektnim linijama (isključene dužobalne
vožnje sa sjevernog Jadrana prema Dalmaciji).

3. Za Programe s autobusnim prijevozom Organizator ostvaruje i dodatnu
subvenciju po putniku ovisno o broju dovedenih putnika i to:

10,00 kn po putniku za 1000-2000 putnika

20,00 kn po putniku za 2001-3000 putnika

30,00 kn po putniku za više od 3000 putnika

Dodatna subvencija po dovedenom putniku obračunava se i isplaćuje po
završetku Programa, odnosno za podnesene zahtjeve najkasnije do 15. prosinca
1998.

Zahtjevi za subvenciju se podnose i označavaju rastućim brojem posebno
za svako odredište i svaku izvršenu vožnju.

Dostavne vožnje do mjesta polaska grupe se ne priznaju.

Za svaku grupu putnika (tj. autobus) priznaje se samo jedna povratna
relacija.

IV. POMORSKI PRIJEVOZ

Subvencija u pomorskom organiziranom turističkom prijevozu priznaje
se samo za vožnje od mjesta polaska do mjesta u kojem turisti počinju koristiti
hotelske usluge, te u povratku grupe na istoj relaciji i to za:

- dužobalne vožnje sa sjevernog Jadrana prema Dalmaciji koje mogu biti
jedini ili dio kombiniranog prijevoza,

- međunarodne vožnje iz Italije prema Hrvatskoj koje mogu biti jedini
ili dio kombiniranog prijevoza,

- vožnje kopno - otoci - kopno ili otok - otok kao dio kombiniranog
prijevoza.

Subvencija se ne može ostvariti za vožnje plovilima na krstarenjima
tijekom boravka u Hrvatskoj.

Zahtjev za subvenciju za pomorski prijevoz koji je dio kombiniranog
prijevoza s autobusom ili zrakoplovom podnosi se istovremeno sa zahtjevom
za ostale vrste prijevoza.

*1. Zakup plovila na cijelo*

Subvenciju mogu ostvariti Organizatori koji od domaćeg pomorskog prijevoznika
zakupe plovilo na cijelo za sve vožnje iz stavka 1. ove točke u visini
od:

3,0 kn po litri utrošenog goriva za polaske do 4. srpnja i od 26. kolovoza
1998. ili 25% od stvarno plaćenog računa prijevozniku.

2,0 kn po litri utrošenog goriva za polaske od 5. srpnja do 25. kolovoza
1998. ili 25% od stvarno plaćenog računa prijevozniku.

Subvencija se ostvaruje u cijelosti ako je popunjenost plovila:

- najmanje 70% za polaske do 31. svibnja i od 1. listopada 1998.

- najmanje 80% za polaske od 1. lipnja do 4. srpnja i od 26. kolovoza
do 30. rujna 1998.

- najmanje 85% za polaske od 5. srpnja do 25. kolovoza - vrijedi samo
za Dubrovačko-neretvansku županiju.

U slučaju da je popunjenost plovila manja od propisane, ukupan iznos
subvencije umanjuje se onoliko posto koliko je popunjenost manja od tražene.

Subvenciju u visini 25% stvarno plaćenog računa prijevozniku mogu ostvariti
i Organizatori za najmanje 20 zakupljenih sjedala na plovilu.

Ako su obrasci SU-4, te kopije ugovora o zakupu hotelskih i dr. objekata
dostavljeni uz zahtjev za cestovni/zračni promet, nije ih potrebno ponovno
dostavljati.

Zahtjevi za subvencije u pomorskom prometu za zakup vozila na cijelo
podnose se posebno i označavaju rastućim brojem za svaku liniju i vožnju.

*2. Redovne brodske i trajektne linije za grupni prijevoz*

Za grupu od ostvarenih najmanje 10 putnika na redovnim brodskim i trajektnim
linijama domaćih prijevoznika ili stranih nacionalnih prijevoznika prema
Hrvatskoj, na dužobalnim linijama, te linijama kopno - otoci - kopno odobrava
se subvencija u visini 25% od stvarno plaćene cijene karte.

Ako je prijevoz redovnim brodskim i trajektnim linijama dio kombiniranog
prijevoza grupe, zahtjev za subvenciju podnosi se istovremeno sa zahtjevom
za drugu vrstu prijevoza uz obrazac zahtjeva SU-3 koji je sastavni dio
ovog Naputka i kopiju plaćene karte ili kopiju računa za plaćene karte
za putnike.

Ako je prijevoz redovnim brodskim i trajektnim linijama jedini prijevoz
Organizator podnosi zahtjev za cjelokupno propisanom dokumentacijom i obrascima
kao kod zakupa plovila na cijelo.

V. ZRAČNI PROMET

Subvenciju u zračnom prometu Organizator može ostvariti za zakup zrakoplova
na cijelo ili najmanje 10 ostvarenih putnika na redovnim linijama.

Kod zakupa dijela zrakoplova na cijelo subvencija se obračunava po stvarno
dovedenom putniku uz uvjet najmanje 10 putnika.

Visina subvencije po sjedalu za zakup zrakoplova na cijelo ili za ostvarene
putnike na redovnim linijama iznosi:

*- Za sve zračne luke osim zračne luke Dubrovnik, u razdoblju od 1.
siječnja do 4. srpnja i od 26. kolovoza do 31. prosinca 1998. godine.*

*- Za zračnu luku Dubrovnik, u razdoblju od 1. siječnja do 31. prosinca
1998. godine.*

180,00 kn po sjedalu

Kod zakupa zrakoplova na cijelo subvencija se obračunava za ukupni broj
zakupljenih sjedala uz uvjet popunjenosti:

- najmanje 70% u razdoblju od 1. siječnja do 31. svibnja i od 1. listopada
do 31. prosinca 1998.

- najmanje 80% u razdoblju od 1. lipnja do 4. srpnja i od 26. kolovoza
do 30. rujna 1998.

- najmanje 85% u razdoblju od 5. srpnja do 25. kolovoza 1998. (samo
Dubrovačko-neretvanska županija).

Ako je popunjenost zrakoplova manja od propisane, ukupni iznos subvencije
umanjuje se onoliko posto koliko je popunjenost manja od tražene.

Za Programe sa zračnim prijevozom Organizator ostvaruje i dodatnu subvenciju
po putniku ovisno o broju dovedenih putnika i to:

10,00 kn po putniku za 2001-4000 putnika

20,00 kn po putniku za 4001-6000 putnika

40,00 kn po putniku za 6001-10000 putnika

60,00 kn po putniku za više od 10000 putnika

Dodatna subvencija po dovedenom putniku obračunava se i isplaćuje po
završetku Programa, odnosno za podnesene zahtjeve najkasnije do 15. prosinca
1998.

Subvencija se ne može ostvariti za autobusne transfere od zračnih luka
do mjesta početka korištenja usluge.

Zahtjev za subvenciju podnosi se i označava rastućim brojem zasebno
za svaku zračnu liniju i svaku vožnju.

Ako više Organizatora koristi isti zrakoplov zakupljen na cijelo, zahtjev
za subvenciju podnosi Organizator zakupoprimac sa cjelokupnom dokumentacijom
od svih organizatora. Iznimno, zahtjev za subvenciju može podnijeti svaki
Organizator zasebno uz pismenu suglasnost Organizatora koji je zakupio
zrakoplov na cijelo.

Organizatori koji za grupni prijevoz iz Velike Britanije i Njemačke
zakupe sjedala na posebno postavljenim linijama hrvatskog nacionalnog zračnog
prijevoznika Croatia airlinesa subvenciju ostvaruju prilikom navedenog
zakupa, te je ne mogu ostvariti od Ministarstva turizma po drugim osnovama.
To se odnosi na slijedeće linije:

```
Berlin - Pula - Berlin                           7. svibnja do 1. listopada

Berlin - Split - Berlin                          1. svibnja do 3. listopada

Berlin - Dubrovnik - Berlin                      3. svibnja do 4. listopada

Köln - Pula - Köln                               7. svibnja do 1. listopada

Köln - Dubrovnik - Köln                          1. svibnja do 2. listopada

Hamburg - Pula - Hamburg                         7. svibnja do 1. listopada

Hamburg - Split - Hamburg                        1. svibnja do 3. listopada

Hamburg - Split -

Dubrovnik - Hamburg                              1. svibnja do 2. listopada

Frankfurt - Dubrovnik -

Frankfurt                                        1. svibnja do 2. listopada

München - Split - München                        1. svibnja do 3. listopada

München - Dubrovnik -

München                                          3. svibnja do 4. listopada

Düsseldorf - Split - Düsseldorf                  1. svibnja do 3. listopada

Manchester - Dubrovnik -

Manchester                                       27. travnja do 19. listopada

Manchester - Pula -

Manchester                                       27. travnja do 19. listopada

London HR - Split -

London HR                                        30. ožujka do 24. listopada

London GW - Pula -

London GW                                        28. travnja do 20. listopada

London GW - Split -

London GW                                        30. ožujka do 24. listopada

London GW - Dubrovnik -

London GW                                        16. travnja do 16. listopada
```

O uvjetima i načinu refundacije naprijed navedene subvencije Croatia
airlines i Ministarstvo turizma sklapaju posebni ugovor.

VI. PODNOŠENJE ZAHTJEVA

Zahtjev za subvenciju podnosi se samo na propisanim obrascima i uz priloženu
potpunu dokumentaciju na adresu:

Ministarstvo turizma (za subvenciju)

Ulica grada Vukovara 78, 10000 ZAGREB, HRVATSKA

Rokovi za podnošenje zahtjeva su 15 dana po isteku mjeseca za prethodni
mjesec. Krajnji rok za podnošenje zahtjeva je:

15. srpnja 1998. godine za promet ostvaren za polaske do kraja svibnja

15. studenog 1998. godine za promet ostvaren za polaske u lipnju, srpnju,
kolovozu i rujnu

15. prosinca 1998. godine za polaske ostvarene u listopadu i studenom

15. siječnja 1999. godine za polaske ostvarene u prosincu 1998.

Po zahtjevima koji stignu s nepotpunom dokumentacijom i nakon navedenih
rokova ne može se ostvariti subvencija. Zahtjevi i kontrola dokumentacije
za subvencije, te izvršene ugostiteljske, hotelske, agencijske i dr. uslugaepodliježu
nadzoru Turističke inspekcije Republike Hrvatske.

U slučaju spora nadležan je arbitražni sud u Zagrebu.

Klasa: 421-03/98-01/02
Urbroj: 529-03/98-1
Zagreb, 13. siječnja 1998.

Ministar
**Sergej Morsan,** v. r.

```
                                                                  SU-1

       Grb
REPUBLIKA HRVATSKA
MINISTARSTVO TURIZMA
                                 ZAHTJEV ZA SUBVENCIJU U
                          DOMAĆEM CESTOVNOM TURISTIČKOM PROMETU
                                                                    No___________

1.Naziv i sjedište Agencije     -------------------------------------------------
---------------------------------------------------------------------------------
2.Naziv i sjedište hotelskih ili dr. trgovačkih društava
kojima se organizirano upućuju turisti  -----------------------------------------
3.Mjesto polaska grupe  ---------------------------------------------------------
4.Datum i vrijeme a) polaska grupe    -------------------------------------------
                  b) povratka grupe   -------------------------------------------
5.Turističko odredište grupe    -------------------------------------------------
6.Broj pansion dana turističke
  grupe u turističkom odredištu   -----------------------------------------------
7.Naziv i sjedište prijevoznika   -----------------------------------------------
8.Registarski broj autobusa     -------------------------------------------------
9.Ukupan broj sjedala u autobusu   ----------------------------------------------
10.Ukupan broj turista u grupi  -------------------------------------------------
11.Početna kilometraža autobusa u mjestu
   polaska grupe (po tahografu)        ------------------------------------------
12.Završna kilometraža autobusa u mjestu
   povratka grupe (po tahografu)    ---------------------------------------------
13.Ostvareni broj kilometara u odlasku i povratku       -------------------------
14.Iznos tražene subvencije
   a) ostvareni broj km -----------------  x  ----------- kn  =  ------------- kn
   b) cestarina   ------------------------------------------------------------ kn
   c) mostarina   ------------------------------------------------------------ kn
   d) tunelarina  ------------------------------------------------------------ kn
   e) trajekt za autobus    -------------------------------------------------- kn
   Ukupan iznos subvencije (a+b+c+d+e)  -------------------------------------- kn
15.Naziv i sjedište banke i broj računa Agencije   ------------------------------
```

```
       Mjesto i datum podnošenja zahtjeva                    Žig i potpis
        --------------------------------         --------------------------------

                                                                    SU-2

       Grb
REPUBLIKA HRVATSKA
MINISTARSTVO TURIZMA
                                ZAHTJEV ZA SUBVENCIJU U
                                DOMAĆEM ZRAČNOM TURISTIČKOM PROMETU
                                                                    No___________

1.Naziv i sjedište Agencije     -------------------------------------------------
---------------------------------------------------------------------------------
2.Naziv i sjedište hotelskih ili dr. trgovačkih društava
  kojima se organizirano upućuju turisti   --------------------------------------
3.Polazna zračna luka   ---------------------------------------------------------
4.Dolazna zračna luka    --------------------------------------------------------
5.Broj leta, datum i vrijeme
  a) polaska grupe   ------------------------------------------------------------
  b) povratka grupe   -----------------------------------------------------------
6.Turističko odredište grupe   --------------------------------------------------
7.Broj pansion dana turističke
  grupe u turističkom odredištu  ------------------------------------------------
8.Naziv i sjedište zračnog prijevoznika   ---------------------------------------
9.Vrsta zrakoplova i ugovoreni broj sjedala
  - na cijelo   -----------------------------------------------------------------
  - na redovnoj liniji  ---------------------------------------------------------
10.Broj putnika u grupi   -------------------------------------------------------
11.Iznos tražene subvencije
a) ugovoreni broj sjedala na cijelo  --------------  x  ------ kn  =  -------- kn
   b) ostvareni broj putnika na redovnoj liniji  ------  x  ---- kn  =  ------ kn
12.Naziv i sjedište banke i broj računa Agencije   ------------------------------
  Mjesto i datum podnošenja zahtjeva                Žig i potpis
  --------------------------------           --------------------------------

                                                                  SU-3

        Grb
REPUBLIKA HRVATSKA
MINISTARSTVO TURIZMA
                                ZAHTJEV ZA SUBVENCIJU U
                        DOMAĆEM POMORSKOM TURISTIČKOM PROMETU

                                                                  No_____________
```

```
1.Naziv i sjedište Agencije     -------------------------------------------------
---------------------------------------------------------------------------------
2.Naziv i sjedište hotelskih ili dr. trgovačkih društava
   kojima se organizirano upućuju turisti   -------------------------------------
3.Mjesto polaska grupe  ---------------------------------------------------------
4.Polazna luka grupe    ---------------------------------------------------------
5.Dolazna luka grupe    ---------------------------------------------------------
6.Datum i vrijeme
  a) polaska grupe      ---------------------------------------------------------
  b) povratka grupe     ---------------------------------------------------------
7.Turističko odredište grupe    -------------------------------------------------
8.Naziv i sjedište prijevoznika s kojim je
  sklopljen ugovor    -----------------------------------------------------------
9.Podaci o plovilu:
  a) Vrsta   --------------------------------------------------------------------
  b) Naziv   --------------------------------------------------------------------
  c) Broj sjedala   -------------------------------------------------------------
10.Ukupan broj turista u grupi   ------------------------------------------------
11.Broj pansion dana turističke grupe u
   turističkom odredištu   ------------------------------------------------------
12.Ostvareni broj NM u odlasku i povratku    ------------------------------------
13.Vrsta i utrošak goriva u litrama po l/NM  ------------------------------------
14.Ukupan utrošak goriva u litrama   --------------------------------------------
15.Iznos tražene subvencije za zakup vozila
   na cijelo ili djelomično:  ------------------------------------------------ kn
16.Iznos tražene subvencije na redovnim brodskim i trajektnim linijama:
a) ostvareni broj putnika    ----------------------------------------------------
b) cijena karte po putniku   ----------------------------------------------------
c) ukupna cijena prijevoza (axb)   --------------------  kn x 25%  ----------- kn
17.Naziv i sjedište banke i broj računa Agencije   ------------------------------
```

```
     Mjesto i datum podnošenja zahtjeva                 Žig i potpis
      --------------------------------        --------------------------------

                                                                   SU-4

```

```
Naziv i sjedište hotelske ili dr. pravne osobe (trgovačkog društva)
________________________________________________________________________
```

```
                                       POTVRDA

da je putnička/turistička agencija ___________ podmirila obvezu za pružene
hotelske usluge na osnovi ___________ polupansiona za goste koji su boravili
u hotelu _________________________________ u razdoblju ___________ 1998.

         Datum                      Žig          Potpis odgovorne osobe

  ______________________                          ______________________
. . . . . . . . . . . . . . . . . . . . . . . . . . . . . . . . . . . . . . . .

                                POPIS GOSTIJU

1.      ______________________________  31.     ______________________________
2.      ______________________________  32.     ______________________________
3.      ______________________________  33.     ______________________________
4.      ______________________________  34.     ______________________________
5.      ______________________________  35.     ______________________________
6.      ______________________________  36.     ______________________________
7.      ______________________________  37.     ______________________________
8.      ______________________________  38.     ______________________________
9.      ______________________________  39.     ______________________________
10.     ______________________________  40.     ______________________________
11.     ______________________________  41.     ______________________________
12.     ______________________________  42.     ______________________________
13.     ______________________________  43.     ______________________________
14.     ______________________________  44.     ______________________________
15.     ______________________________  45.     ______________________________
16.     ______________________________  46.     ______________________________
17.     ______________________________  47.     ______________________________
18.     ______________________________  48.     ______________________________
19.     ______________________________  49.     ______________________________
20.     ______________________________  50.     ______________________________
21.     ______________________________  51.     ______________________________
22.     ______________________________  52.     ______________________________
23.     ______________________________  53.     ______________________________
24.     ______________________________  54.     ______________________________
25.     ______________________________  55.     ______________________________
26.     ______________________________  56.     ______________________________
27.     ______________________________  57.     ______________________________
28.     ______________________________  58.     ______________________________
29.     ______________________________  59.     ______________________________
30.     ______________________________  60.     ______________________________

```

Naputak, NN 6/1998-101